Diari Oficial de la Generalitat Valenciana


Sumari del DOGV 8286, del 03-05-2018 (2018/3543)

RESOLUCIÓ de 21 de març de 2018, del director territorial de Castelló, sobre instal·lacions recreatives habilitades per a l'acampada de grups organitzats, en terreny forestal, gestionades per la Generalitat a la província de Castelló a través de la Conselleria d'Agricultura, Medi Ambient, Canvi Climàtic i Desenvolupament Rural per a 2018 i criteris per a la seua concessió en períodes de gran demanda.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8286

Data del DOGV
:   03-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3543


Data del document
:   21-03-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Castelló de la Plana

RESOLUCIÓ de 21 de març de 2018, del director territorial de Castelló, sobre instal·lacions recreatives habilitades per a l'acampada de grups organitzats, en terreny forestal, gestionades per la Generalitat a la província de Castelló a través de la Conselleria d'Agricultura, Medi Ambient, Canvi Climàtic i Desenvolupament Rural per a 2018 i criteris per a la seua concessió en períodes de gran demanda. [2018/3543]  
Antecedents. El Decret 233/1994, de 8 de novembre, del Govern Valencià, regula les acampades i l'ús de les instal·lacions recreatives a les forests de la Comunitat Valenciana. D'acord amb el seu contingut, existeixen determinades instal·lacions en terreny forestal gestionat per la Generalitat (campaments de caràcter educatiu i social) habilitades per a l'acampada de grups organitzats.  
Les autoritzacions d'ús d'aquestes instal·lacions les concedeix, en cada província, el director territorial de la conselleria amb competències en medi ambient.  
L'article 13.3 de l'esmentat decret estableix per a les sol·licituds d'acampada de grups organitzats que «Els criteris d'adjudicació es faran públics anualment juntament amb la llista de zones d'acampada per a grups».  
Situació actual. Les instal·lacions habilitades per a l'acampada de grups organitzats en terreny forestal gestionades per la Generalitat en l'àmbit la província de Castelló són les següents, i es troben en condicions de funcionament.  
  
- Campament Lloma Vela I (capacitat 120 persones)  
- Campament Lloma Vela II (capacitat 120 persones)  
- Campament Lloma del Mig (capacitat 120 persones)  
  
Vist l'informe de la Secció Forestal de Castelló en el qual es proposen criteris que s'ha de seguir per a l'adjudicació dels campaments en períodes de gran demanda.  
Vista l'atribució d'autoritzacions d'ús de zones d'acampada als directors territorials de les conselleries amb competències en medi ambient, resolc:  
  
Primer  
Establir la llista de campaments en terreny forestal gestionats per la Conselleria d'Agricultura, Medi Ambient, Canvi Climàtic i Desenvolupament Rural per a grups organitzats en la província de Castelló.  
  
- Campament Lloma Vela I (capacitat 120 persones)  
- Campament Lloma Vela II (capacitat 120 persones)  
- Campament Lloma del Mig (capacitat 120 persones)  
  
Segon  
Establir els criteris següents per a l'adjudicació de l'ús de campaments per a grups organitzats en períodes de gran demanda (Setmana Santa, Pasqua, juliol i agost).  
Es donarà una valoració a cada sol·licitud segons els criteris següents:  
- Nombre d'assistents  
20 - 50: 0,5 punts.  
51 - 99: 1 punt.  
>= 100: 1,5 punts.  
  
- Pla d'activitats a desenvolupar  
Sí: 2 punts.  
No: 0 punts.  
  
- Concessió en anys anteriors  
Sí: 0 punts.  
No: 1 punt.  
  
En cas d'empat, el nombre d'assistents més alt té prioritat; si persisteix l'empat, se li assigna al de millor contingut del pla d'activitats.  
  
Contra aquesta resolució, que no esgota a la via administrativa, es podrà interposar un recurs d'alçada davant de la Direcció General de Medi Natural i Avaluació Ambiental en el termini d'un mes comptat des de l'endemà de la seua publicació, de conformitat amb el que disposa l'article 112 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga exercir-se qualsevol altre recurs que es crega oportú.  
  
  
Castelló de la Plana, 21 de març de 2018.- El director territorial d'Agricultura, Medi Ambient, Canvi Climàtic i Desenvolupament Rural: Antoni Lluís García Sanz.